ได้แลก gift voucher จาก wongnai ไปทานสำหรับมื้อนี้ เรียกว่าประทับใจทั้งการบริการและรสชาติอาหาร บรรยากาศ ครบทุกอย่างจริงๆ ร้านนี้ ตั้งแต่ก้าวเข้าไปพนักงานกล่าวต้อนรับอย่างพร้อมเพรียง สอบถามมากี่ท่าน สามารถเลือกได้ว่าจะนั่งด้านนอกติดกับกระจกดูวิว หรือจะนั่งด้านในรัาน เลือกนั่งริมระเบียง ใกล้ๆ กระจก มีดนตรีบรรเลงให้ฟังด้วย 
เลือกเมนูเด็ดปลากะพงทอดน้ำปลา ราคา 420 บาท ปลากรอบจริงๆ กรอบนอกนุ่มใน ไม่เค็ม ทานกับน้ำจิ้มซีฟู้ด ที่เผ็ด เปรี้ยว หวาน ฟินสุดๆ 
ยำปลาข้าวสาร ราคา 130 บาท ปลาข้าวสารทอดกรอบ ยำกับหอมใหญ่ มะเขือเทศ คึ่นช่าย เพิ่มความอร่อยด้วยเม็ดมะม่วงหิมพานต์ รสออกเปรี้ยว หวาน ไม่เผ็ด ต้องรีบทานหน่อยเพราะไม่งั้นปลาจะไม่กรอบค่ะ
ปลาหมึกผัดไข่เค็ม ราคา 180 บาท ปลาหมึกเนื้อแน่น เหนียว ผัดกับไข่เค็มสีสวย รสจะเค็มๆ มันๆ อร่อยอีกแล้ว
ผัดผักกะเฉด ราคา 100 บาท ผักกะเฉดกรุบกรอบผัด รสเค็ม ทานกับข้าวสวยกำลังดี 
แกงส้มปลากะพงหน่อไม้ดอง ปลากะพงเค้าชิ้นใหญ่จริงๆ แกงรสจัดจ้าน เผ็ดและเปรี้ยว จี๊ดจ๊าดมาก 
น้ำอัญชัญ ราคา 45 บาท สีสวย รสเปรี้ยว ชื่นใจ

ร้านนี้บรรยากาศก็ดี พนักงานก็เอาใจใส่ มาเติมข้าว เติมน้ำไม่มีบกพร่อง อาหารรอไม่นาน อร่อย ราคารับได้ ร้านนี้ตั้งอยู่ชั้น 3 เซ็นทรัลเวิลด์